Westsemitische Sprachen
Die westsemitische Sprooche bilde näbe de ostsemitische Sprooche äine vo de zwäi Hauptzwiig vo de semitische Sprooche. Zu iine ghööre alli semitische Sprooche usser em Akkaadische und Eblaitische. Die genaueri Undergliiderig vo de westsemitische Sprooche isch nonig festgläit.

Die wichdigsti gmäinsami Nöierig, wo die westsemitische Sprooche gegenüber de ostsemitische ufwiise, isch d Verwändig vo dr Suffixkonjugazioon vom Perfekt (z. B. arabisch waladat „si het (e Chind) geboore“). Im Ostsemitische wird hingege – woorschinlig wie im Ursemitische – dr Stativ, won e Zuestand usdruckt, uf die Art bildet (z. B. akkadisch waldat „si isch geboore“).

Liddratuur 
 Alice Faber: Genetic Subgrouping of the Semitic Languages. In: Robert Hetzron (Hrsg.): The Semitic Languages. Routledge, London 1997. S. 3–15.

Semitischi Sproche